Ritratt: DOI Kian Bugeja .td_uid_2_619682cf96c84_rand.td-a-rec-img{text-align:left}.td_uid_2_619682cf96c84_rand.td-a-rec-img img{margin:0 auto 0 0} Tliet proġetti ġodda f'Ħaż-Żabbar se jibdlu postijiet urbani f'żoni ta' tħaddir. Dan tħabbar mill-Ministru għall-Ambjent Aaron Farrugia, mill-Ministru għall-Finanzi u x-Xogħol Clyde Caruana u mis-Segretarju Parlamentari għaċ-Ċittadinanza u l-Komunitajiet Alex Muscat. Il-proġetti, li se jsiru fi tlett toroq differenti, inkluż fi Triq is-Santwarju, Triq Biċċieni u Triq Santa Duminka se jinkludu feature wall bl-ilma kif ukoll green walls, qsari u tħawwil ta' siġar. Il-proġetti ppjanati għal Triq Biċċieni u Triq Santa Duminka ħa jsebbħu l-parkeġġ eżistenti bl-introduzzjoni ta' green roofs u se jinkludu l-użu ta' pavimentar speċjali li jirrispetta l-ambjent. Waqt it-tnedija ntqal li l-proġetti saru bil-ħsieb li jirrispettaw l-użu tal-ispazji miftuħa kemm bħala żoni ta' parkeġġ kif ukoll għal użu ieħor fejn fost l-oħrajn isiru ċ-ċelebrazzjonijiet tal-festa lokali. L-ispazzji se jkunu wkoll ipprovdtuti għar-rikreazzjoni tar-residenti ta' Ħaż-Żabbar. Il-Ministru Aaron Farrugia spjega kif dan hu proġett ieħor minn sensiela ta' proġetti ta' GreenServ Malta bil-għan li jħaddru l-ispazji u titjieb il-kwalità ta' ħajja tar-residenti u tal-madwar. Saħaq kif se jwasslu għal numru ta' benefiċċji, fosthom nuqqas fl-emissjonijiet ta' greenhouse gases u tnaqqis fit-tniġġis tal-arja u tal-istorbju. Il-Ministru Caruana qal li dan il-proġett jikkumplimenta proġetti oħra madwar din iż-żona fosthom proġett ta' madwar €12-il miljun fl-infrastruttura tat-toroq residenzjali kif ukoll il-proġett ta' afforestazzjoni fil-Park tal-Inwadar li tħabbar fil-baġit li għadda b'investiment ta' madwar €20 miljun. Proġett ta' afforestazzjoni fil-Park tal-Inwadar .td_uid_3_619682cf970fb_rand.td-a-rec-img{text-align:left}.td_uid_3_619682cf970fb_rand.td-a-rec-img img{margin:0 auto 0 0}